Kutsu 6.9. Aivotyö toimivaksi hoitotyössä - Työterveyslaitos
Kutsu 6.9. Aivotyö toimivaksi hoitotyössä
ma, syys 03, 2018 06:30 CET
Tervetuloa tiedotustilaisuuteen 6.9. Työterveyslaitokseen
Miksi hoitotyökin on aivotyötä?
Mikä kuormittaa aivoja hoitajien ja lääkärien työssä?
Mitkä konkreettiset toimintatavat helpottavat hoitajien ja lääkärien aivokuormaa?
Aika torstai 6.9.2018 klo 10–11
Paikka Työterveyslaitos, Topeliuksenkatu 41 b, 1.krs, kokoushuone Unelmahautomo, Helsinki
Skype Mahdollisuus osallistua myös verkon kautta tästä linkistä: https://meetme.ttl.fi/meet/kristiina.kulha/7GVF4N5J
Työterveyslaitos aloittaa syyskuussa Aivotyö toimivaksi hoitotyössä -kampanjan, jonka tarkoituksena on lisätä hoitotyön sujuvuutta. Kampanjakiertueella jalkautetaan kognitiivisen ergonomian hyviä käytäntöjä terveydenhuollon organisaatioihin eri puolille Suomea. Kampanjan tilaisuuksia on seuraavilla paikkakunnilla: Harjavalta, Helsinki, Kajaani, Kuopio, Lappeenranta, Pori, Simo, Tampere, Tornio. Toimittajat ovat tervetulleita kiertueen tilaisuuksiin.
Kampanja perustuu Satakunnan sairaanhoitopiirissä tehdyn "Kognitiivisen ergonomian parantaminen hoitotyössä"-kehittämishankkeen tuloksiin. Hankkeessa kehitettiin hyviä käytäntöjä, joiden avulla hoitajien ja lääkärien aivokuormaa voidaan vähentää. Aivokuorman vähentäminen on tärkeää paitsi hoitajien ja lääkärien työn sujuvuuden kannalta myös potilas- ja asiakasturvallisuuden ja työhyvinvoinnin parantamiseksi.
Tiedotustilaisuudessa Työterveyslaitoksen johtava tutkija Virpi Kalakoski kertoo, mikä hoitajien ja lääkärien työssä aivoja kuormittaa.
Aivotyöasiantuntija Kirsi Luokkala Työterveyslaitoksesta ja työhyvinvointipäällikkö Katri Mannermaa Satakunnan sairaanhoitopiiristä esittelevät Satakunnan hankkeen tuloksia ja hyviä käytäntöjä. Kirsi Luokkala esittelee myös kampanjakiertuetta. Kiertueen aikataulu löytyy kampanjan sivuilta.
Tiedotustilaisuuteen ilmoittautuminen 4.9.2018 mennessä osoitteeseen annukka.meronen@ttl.fi. Tilaisuudessa on kahvitarjoilu.
Virpi Kalakoski, johtava tutkija
puh. 046 851 4008
virpi.kalakoski[at]ttl.fi
lääkäri , kampanja , KUTSU , Työterveyslaitos , hoitaja , sote , hoitotyö , tiedotutilaisuus , sotelainen , kuntaala , aivotyö